b'\n_START_ARTICLE_\nVioleta Podolskait\xc4\x97\n_START_SECTION_\nBiografija\n_START_PARAGRAPH_\n1966 m. baig\xc4\x97 \xc5\xa0lienavos a\xc5\xa1tuonmet\xc4\x99 mokykl\xc4\x85, 1971 m. baig\xc4\x97 Kauno 13-\xc4\x85j\xc4\x85 vidurin\xc4\x99 mokykl\xc4\x85 ir \xc4\xafstojo \xc4\xaf Lietuvos valstybin\xc4\x97s konservatorijos Aktorinio meistri\xc5\xa1kumo fakultet\xc4\x85, baig\xc4\x97 1975 m._NEWLINE_1975 m. kartu su kursu prad\xc4\x97jo dirbti aktore Vilniaus valstybiniame jaunimo teatre. 1997\xe2\x80\x932000 m. Valstybinio jaunimo teatro direktoriaus pavaduotoja, nuo 2000 m. Valstybinio jaunimo teatro koordinator\xc4\x97 darbui su vaikais ir jaunimu._NEWLINE_1999 m. \xc4\xafk\xc5\xabr\xc4\x97 V\xc5\xa1\xc4\xae \xe2\x80\x9eTre\xc4\x8dias skambutis\xe2\x80\x9c, 2001 m. \xc4\xafk\xc5\xabr\xc4\x97 Lietuvos teatr\xc5\xb3 vaikams ir jaunimui asociacij\xc4\x85 ASITE\xc5\xbdAS, jos prezident\xc4\x97, kuri tais pa\xc4\x8diais metais buvo priimta \xc4\xaf tarptautin\xc4\x99 organizacij\xc4\x85 ASSITEJ. 2003 m. organizavo pirm\xc4\x85j\xc4\xaf tarptautin\xc4\xaf Lietuvos ASITE\xc5\xbdO festival\xc4\xaf, seminar\xc4\x85 dramaturgams, kuriantiems vaikams ir jaunimui._NEWLINE_Sutuoktinis operatorius Zigmas Pranas Gru\xc5\xbeinskas, vaikai R\xc5\xabta, Linas, Dominykas._NEWLINE_Teatre, kine ir televizijoje suk\xc5\xabr\xc4\x97 per 70 vaidmen\xc5\xb3.\n_START_SECTION_\nPolitin\xc4\x97 veikla\n_START_PARAGRAPH_\nT\xc4\x97vyn\xc4\x97s s\xc4\x85jungos Vilniaus miesto skyriaus nar\xc4\x97. 2007\xe2\x80\x932011 m. ir nuo 2011 m. Vilniaus miesto savivaldyb\xc4\x97s tarybos nar\xc4\x97.'